শেহতীয়াকৈ আলফা (স্বাধীন) আৰু চৰকাৰৰ মাজত আলোচনাক লৈ বিভিন্ন চৰ্চা চলি থকাৰ মাজতে নিষিদ্ধ বিদ্ৰোহী সংগঠনটোত যোগদানৰ বাবে যোৱা ৩ যুৱকক আটক কৰিছে আসাম ৰাইফলছে।
আসাম ৰাইফলছৰ জোৱানে যুৱক তিনিজনক ভাৰত-ম্যানমাৰ সীমান্তৰ নাগালেণ্ডৰ মন জিলাৰ পৰা আটক কৰে।
বাতৰি অনুসৰি, বিশেষ সূত্ৰৰ পৰা লাভ কৰা খৱৰৰ ভিত্তিত মন জিলাৰ এটা বাসগৃহত কেইজনমান যুৱক আশ্ৰয় লৈ থকাৰ তথ্য লাভ কৰাৰ পাছত ২৭ নং আসাম ৰাইফলছৰ এটা দলে তাত অভিযান চলাইছিল।
আসাম ৰাইফলছৰ অভিযানত আটক যুৱক তিনিজনৰ এজনক ওদালগুৰি জিলাৰ জলহাৰ মহেন্দ্ৰ ডেকাৰ পুত্ৰ বিকাশ ডেকা বুলি চিনাক্ত কৰা হৈছে।
সেইদৰে, আন দুজনৰ এজন যোৰহাট জিলাৰ এজাৰগুৰিৰ সুনীল বৰাৰ পুত্ৰ অৰিন্দম বৰা আৰু আনজন তিনিচুকীয়া জিলাৰ শদিয়াৰ যোগেশ চন্দ্ৰ নেওগৰ পুত্ৰ হিমন্ত নেওগ বুলি চিনাক্ত হৈছে।
ইতিমধ্যে যুৱক তিনিজনক আছাম ৰাইফলছৰ শিবিৰত জেৰা অব্যাহত ৰখা হৈছে। সোমবাৰেই আছাম ৰাইফলছে তেওঁলোকক অসম আৰক্ষীৰ হাতত চমজাই দিয়াৰ সম্ভাৱনা আছে।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
